Verðlaun Jónasar Hallgrímssonar í tilefni af degi íslenskrar tungu 2014 voru afhent í Iðnó 15. nóvember . Verðlaunahafar á degi íslenskar tungu með ráðherra Verðlaun Jónasar Hallgrímssonarí tilefni af degi íslenskrar tungu 2014 voru afhent í Iðnó 15. nóvember . Verðlaunin eru veitt árlega . Auk þess voru veittartvær viðurkenningarfyrir störf í þágu íslenskrar tungu . [ Athugið : dagur íslenskrar tungu er sunnudagurinn 16. nóvember en að þessu sinni er efnt til dagskrár undir merkjum hátíðisdagsins laugardaginn 15. nóvember . ] „ Steinunn Sigurðardóttir er fædd 26. ágúst árið 1950 og ólst upp í Reykjavík . Hún hefur búið víða um lönd en undanfarin ár hefur hún haft fast aðsetur í Berlín . Steinunn varð stúdent frá Menntaskólanum í Reykjavík árið 1968 og lauk heimspeki - og sálfræðinámi við University College í Dyflinni árið 1972 . Hún var fréttamaður hjá Ríkisútvarpinu og fréttaritari með hléum á árunum 1970 til 1982 og hefur einnig starfað sem blaðamaður og þáttagerðarmaður við útvarp og sjónvarp . Steinunn hóf rithöfundaferilinn aðeins 19 ára gömul þegar ljóðabókin Sífellur kom út . Nýr tónn var sleginn í íslenskum bókmenntum ogsíðan hafa lesendur glaðst yfir hverju verki sem Steinunn hefur sent frá sér en þau eru orðin rúmlega tuttugu talsins . Hún er ekki einhamur höfundur því auk ljóðabóka hefur hún sent frá sér smásögur , skáldsögur , barnabók , viðtalsbók og leikrit bæði fyrir sjónvarp og útvarp . Steinunn hlautviðurkenningu Rithöfundasjóðs Ríkisútvarpsins árið 1990 og fimm árum síðar féllu Íslensku bókmenntaverðlaunin henni í skaut fyrir skáldsöguna Hjartastað . Auk þess voru Síðasta orðið , Hugástir , Sólskinshestur , Góði elskhuginn og Jójó tilnefnd til sömu verðlauna . Tvær aðrar skáldsögur hennar , Hjartastaður og Tímaþjófurinn , voru tilnefndar til Bókmenntaverðlauna Norðurlandaráðs af Íslands hálfu . Steinunn á lesendur víða um heim því verk hennar hafa komið út á fjölda tungumála . Hugmyndaauðgi Steinunnar og vald hennar á íslensku máli hefur löngum vakið aðdáun eða eins og Jón Hallur Stefánsson komst að orði í gagnrýni um ljóðabókina Kúaskít og norðurljós kann hún „ þá list að láta óvænt orð á réttum stað uppljóma heilu kvæðin “ . Það er mikil gáfa að búa yfir slíkum hæfileika . Fáir skrifa líka af jafnmiklu næmi um ástina og Steinunn en sömuleiðis hefur togstreitan í samskiptum kynjanna verið áleitin í verkum hennar . Í ljóðinu Einu-sinni-var-landinu úr bókinni Ástarljóð af landi segir : „ En jafnvel orðhagir menn áttu ekki orð yfir þessa eyju / og töldu sig vera í sérstakri náð að mega finna hana . / Fá að vera . “ Fegurð íslenskrar náttúru er yfir og allt um kring í ljóðheimi Steinunnar og því fer afar vel á því að hún hljóti verðlaun kennd við Jónas Hallgrímsson skáld og náttúrufræðing . “ Í reglum mennta - og menningarmálaráðuneytis um Verðlaun Jónasar Hallgrímssonar segir að þau beri að veita einstaklingum er hafa með sérstökum hætti unnið íslenskri tungu gagn í ræðu eða riti , með skáldskap , fræðistörfum eða kennslu og stuðlað að eflingu hennar , framgangi eða miðlun til nýrrar kynslóðar . Ráðgjafarnefnd dags íslenskrar tungu gerir tillögu til mennta - og menningarmálaráðherra um verðlaunahafa og rökstyður val sitt . Ráðgjafarnefndin var að þessu sinni skipuð Gerði Kristnýju rithöfundi , sem var formaður , Aðalsteini Ásberg Sigurðssyni , rithöfundi og útgefanda , og Gunnþórunni Guðmundsdóttur , prófessor í bókmenntafræði . Verðlaunahafi fær í verðlaun 700 þúsund krónur , ritið Jökla á Íslandi eftir Helga Björnsson og skrautritað verðlaunaskjal . Íslandsbanki veitir verðlaunaféð . Sérstakar viðurkenningar á degi íslenskrar tungu Í reglum mennta - og menningarmálaráðuneytis um verðlaun og viðurkenningar á degi íslenskrar tungu segir að auk Verðlauna Jónasar Hallgrímssonar sé heimilt að veita sérstakar viðurkenningar fyrir stuðning við íslenska tungu . Að tillögu ráðgjafarnefndar ákvað mennta - og menningarmálaráðherra að veita tvær viðurkenningar í tilefni af degi íslenskrar tungu árið 2014 . Þær hljóta annars vegar vefnámskeiðið Icelandic Onlineog hins vegarLestrarhátíð í bókmenntaborg . Viðurkenningarhafar fá listaverk eftir Brynhildi Þorgeirsdóttur . „ Námskeiðið Icelandic Online er vefnámskeið í íslensku sem erlendu máli . Það var tekið í notkun fyrir tíu árum og hefur bæst við námsefnið jafnt og þétt allar götur síðan . Icelandic Online er öllum opið og aðgangur er ókeypis . Námskeiðið er einkum ætlað erlendum háskólanemum en einnig öðrum sem áhuga hafa á íslensku máli og menningu , bæði erlendis og hér á landi . Að verkefninu standa Hugvísindastofnun , Íslensku - og menningardeild Háskóla Íslands , Stofnun Árna Magnússonar í íslenskum fræðum og Stofnun Vigdísar Finnbogadóttur . Námskeiðið hefur stuðlað að aukinni íslenskukunnáttu svo um munar og hefur gagnast tugþúsundum notenda víða um heim . “ „ Eitt af stærri verkefnum Reykjavíkur bókmenntaborgar UNESCO er að standa fyrir árlegri lestrarhátíð í samvinnu við stofnanir , félagasamtök og aðra sem starfa á bókmenntasviðinu . Hátíðin var haldin í fyrsta sinn í október árið 2012 og er fyrir fólk á öllum aldri en athyglinni hefur líka verið beint sérstaklega að unglingum og ungu fólki . Lestrarhátíð er hugsuð sem grasrótarhátíð þar sem allir , sem vilja bjóða upp á viðburði og dagskrá sem tengist þemanu hverju sinni , geta tekið þátt enda eru einkennisorð Bókmenntaborgarinnar Orðið er frjálst . Í þau þrjú skipti , sem hátíðin hefur verið haldin , hefur hún staðið allan októbermánuð og þemað verið mismunandi eftir árum : Vögguvísa ( 2012 ) , Ljóð í leiðinni ( 2013 ) og Tími fyrir sögu ( 2014 ) . Lestrarhátíðin er einkar vel heppnað og þarft verkefni sem styður dyggilega við íslenska tungu og bókmenntir . “ Á myndunum eru verðlaunahafarnir með Illuga Gunnarssyni mennta - og menningarmálaráðherra